b"\n_START_ARTICLE_\nRecalcat\n_START_PARAGRAPH_\nEl recalcat \xc3\xa9s un proc\xc3\xa9s de fabricaci\xc3\xb3 que es realitza a la forja i que consisteix a colpejar una pe\xc3\xa7a axialment, disminuint la seva longitud i augmentant-ne la secci\xc3\xb3. \xc3\x89s important saber que aquest proc\xc3\xa9s es realitza en calent per evitar que les fibres del material s'obrin. El recalcat permet obtenir peces amb formes complexes que amb altres procediments s'haurien de fer en parts per separat i posteriorment s'haurien de soldar. Per aquest motiu, \xc3\xa9s el procediment que s'utilitza habitualment per fabricar, per exemple, els caps dels cargols."